

**Adroddiad Monitro Safonau’r Gymraeg**

**Prifysgol Metropolitan Caerdydd**

**1 Awst 2020 i 31 Gorffennaf 2021**

# Cyflwyniad

Mae Prifysgol Metropolitan Caerdydd wedi bod yn ddarostyngedig i Safonau'r Gymraeg ers 1 Ebrill 2018. Mae'r ddogfen hon yn adrodd ar y cyfnod rhwng Awst 1 2020 a 31 Gorffennaf 2021, sef blwyddyn ariannol y sefydliad.

Ers i Safonau'r Gymraeg ddod i rym, mae'r Brifysgol wedi datblygu sawl gweithdrefn newydd ac wedi cynnig hyfforddiant i staff er mwyn cyflawni ei rhwymedigaethau o dan y Safonau. Mae llawer o'r gweithdrefnau hyn wedi parhau, yn eu hanfod, o'r rhai a weithredwyd fel rhan o'r Cynllun Iaith Gymraeg. Yn ystod y cyfnod hwn, mae'r Brifysgol wedi ceisio adeiladu ar y gwaith a gwblhawyd er mwyn paratoi ar gyfer gosod Safonau'r Gymraeg.

Yn ystod cyfnod yr adroddiad hwn, mae’r Brifysgol wedi parhau i ymateb i’r heriau ynghylch COVID 19. O ganlyniad, symudodd staff a myfryrywr i wiethio’n rhithiol dros Microsoft Teams. Er hyn, fe wnaeth y Brifysgol barhau i fonitro cydymffurfiaeth. Dangosodd y monitro ni fu lleihad yn y gwasnaethau cyfrwng Cymraeg na chwaith yn y lefel o gydymffurfiaeth â’r Safonau.

Mae'r adroddiad hwn wedi'i graffu a'i gymeradwyo gan y Pwyllgor Defnyddio’r Gymraeg, a Bwrdd Llywodraethwyr y Brifysgol.

# Cyfleu Gofynion Safonau'r Gymraeg

Cynigiwyd hyfforddiant i staff o bob rhan o'r Brifysgol i egluro cefndir statudol y Safonau a'r camau a gymerwyd i gyrraedd cydymffurfiaeth. Yn ogystal, fel rhan o'r ymarferion monitro mewnol, mae’r Uned Gymraeg wedi cyfarfod ag adrannau ar draws y Brifysgol i gyfathrebu gofynion y Safonau ac amlinellu unrhyw feysydd i'w datblygu.

Diweddarwyd adran yr Uned Gymraeg o wefan allanol y Brifysgol i gynnwys tudalennau penodol ar Safonau’r Gymraeg, Cwestiynau Cyffredin a sawl canllaw ar:

* Ateb y ffôn
* Gohebiaeth
* Llofnodion e-bost
* Cyfarfodydd (y cyhoedd a myfyrwyr)
* Cadeirio Cyfarfodydd Dwyieithog
* Digwyddiadau/Darlithoedd Cyhoeddus a Seremonïau Graddio/Gwobrwyo
* Penderfyniadau Polisi
* Y Cyfryngau Cymdeithasol
* Contractau a Thendrau
* Grantiau a Chymorth Ariannol

Yn ystod y broses o gyflwyno'r Safonau ar draws y Brifysgol, daeth yn amlwg bod angen diwygio'r canllawiau er mwyn rhoi mwy o eglurder lle bo angen neu ychwanegu enghreifftiau perthnasol. O ganlyniad, er bod y canllawiau hyn wedi'u cyhoeddi ar y wefan a bod copïau papur yn cael eu dosbarthu mewn cyflwyniadau ac wrth gynghori unigolion, maent yn ddogfennau byw sy'n cael eu diweddaru'n rheolaidd.

##  Safonau Cyflenwi Gwasanaethau

### Gohebiaeth Ysgrifenedig (Safonau 1 – 7)

Mae'r Brifysgol yn cychwyn pob gohebiaeth yn ddwyieithog oni bai bod dewis iaith y derbynnydd yn hysbys. Mae'r Brifysgol yn ymateb yn Gymraeg i unrhyw ohebiaeth a dderbynnir yn Gymraeg ac ychwanegwyd y cymal canlynol at holl ohebiaeth swyddogol y Brifysgol ac at bob e-bost a anfonwyd gan unedau ac ysgolion.

***Mae Met Caerdydd yn croesawu gohebiaeth yn Gymraeg a Saesneg a byddwn yn sicrhau ein bod yn cyfathrebu â chi yn eich dewis iaith boed yn Gymraeg, yn Saesneg neu’n ddwyieithog dim ond i chi roi gwybod i ni pa un sydd well gennych. Ni fydd gohebu yn Gymraeg yn creu unrhyw oedi.***

### Cyfathrebu dros y Ffôn (Safonau 8 – 21)

Mae'r staff sy'n gweithio ar brif linellau ffôn y Brifysgol yn ateb y ffôn gyda chyfarchiad dwyieithog a lluniwyd a dosbarthwyd cyfarwyddiadau i'r staff ar y Prif Switsfyrddau a'r llinell Gwasanaethau Gwybodaeth. Mae canllaw cyffredinol ar sut i ddelio â galwadau a wneir yn Gymraeg ar gael ar ein gwefan.

Rhoddwyd hyfforddiant i staff ar sut i ateb y ffôn yn ddwyieithog a sut i ddelio ag ymholiadau ffôn Cymraeg.

### Cyfarfodydd (Safonau 24 – 34)

Mae’r Uned Gymraeg yn cefnogi unrhyw wasanaeth proffesiynol neu ysgol academaidd wrth drefnu cyfieithu ar y pryd ar gyfer unrhyw gyfarfodydd lle defnyddir y Gymraeg gan unrhyw gyfranogwr/cyfranogwyr gwadd. Oherwydd bod bron pob cyfarfod a gynhaliwyd yn ystod y pandemig wedi bod yn rhai rhithiol, mae’r Brifysgol wedi caniatáu gollyngiad arbennig i ddefnyddio Zoom pan fydd angen cyfieithu ar y pryd. Mae Zoom mewn sefyllfa well o lawer i ganiatáu cyfieithu ar y pryd na Microsoft Teams ac mae’r adborth a gafwyd yw bod profiadau’r rhai sydd wedi cymryd rhan wedi bod yn hynod gadarnhaol.

### Digwyddiadau Cyhoeddus (Safonau 35 – 38)

Er mwyn sicrhau nad yw'r Gymraeg yn cael ei thrin yn llai ffafriol na'r Saesneg wrth ddarparu deunydd cyhoeddusrwydd at ddefnydd y cyhoedd, trafodwyd y Safonau hyn gyda thîm digwyddiadau'r Brifysgol, a chynhyrchir unrhyw ddeunyddiau a gynhyrchir ar gyfer digwyddiadau cyhoeddus yn ddwyieithog.

### Darlithoedd Cyhoeddus (Safonau 40 – 40A)

Mae Tîm Digwyddiadau'r Brifysgol yn gyfrifol am y cyhoeddusrwydd ar gyfer darlithoedd cyhoeddus ac maent yn ymwybodol o ofynion safonau'r Gymraeg. Mae'r Uned Gymraeg hefyd wedi darparu hyfforddiant ychwanegol i aelodau'r Tîm Digwyddiadau.

### Seremonïau Graddio (Safonau 41 – 42)

Ni threfnwyd unrhyw seremonïau graddio yn ystod y cyfnod a gwmpasir gan yr adroddiad hwn oherwydd y cyfyngiadau COVID. Mae’r wybodaeth am unrhyw ddathliadau rhithiol a drefnwyd gan y Brifysgol wedi bod yn ddwyieithog.

### Cyhoeddiadau (Safonau 43 – 52)

Sefydlwyd gweithdrefnau ers tro i sicrhau bod unrhyw ddogfen at ddefnydd y cyhoedd neu fyfyrwyr yn cael ei chynhyrchu'n ddwyieithog, ac na fyddai'r Gymraeg yn cael ei thrin yn llai ffafriol na'r Saesneg o ran maint, ansawdd a chywirdeb. Mae'r gweithdrefnau hyn yn parhau i gael eu cymhwyso gan staff wrth ddrafftio unrhyw gyhoeddiadau.

### Ffurflenni (Safonau 53 – 54)

Mae'r staff yn ymwybodol y dylid cynhyrchu pob ffurflen at ddefnydd myfyrwyr a'r cyhoedd, ynghyd ag unrhyw ddeunyddiau esboniadol, yn ddwyieithog. Os cynhyrchir fersiynau Cymraeg a Saesneg ar wahân, ein harfer yw anfon y ffurflenni yn dewis iaith y myfyriwr neu'r aelod o'r cyhoedd.

### Y Wefan (Safonau 55 – 59)

Cyhoeddwyd gwefan gwbl ddwyeithiog ym mis Chwefror 2020. Mae golygwyr y we ar ym mhob adran y Brifysgol wedi derbyn diweddariad ar sut i olygu’r wefan, tudalennau Cymraeg a Saesneg er mwyn sichrau bod y ddwy fersiwn yn cyfateb ym mhob ffordd. Mae cydymffurfiad â’r safonau hyn yn cael eu monitro deirgwaith y flwyddyn fel rhan o ymerferion monitro’r Brifysgol.

### Meddalwedd Gwirio Sillafu a Gramadeg (Safon 60)

Mae'r meddalwedd Cysgliad ar gael i bob myfyriwr ar gyfrifiaduron gweithfannau cyhoeddus. Mae'r un meddalwedd ar gael i staff ar alw i osod ar eu cyfrifiaduron swyddfa ac ar liniaduron sy'n cael eu defnyddio at ddibenion gwaith.

### Apiau (Safon 61)

Mae’r Brifysgol yn gweithio tuag at sicrhau bod ein hapiau’n gweithredu’n gwbl ddwyieithog.

### Cyfyngau Cymdeithasol (Safonau 62 - 63)

Mae'r Brifysgol wedi dynodi cyfrifon adrannol neu gorfforaethol ar gyfer pob ysgol a gwasanaeth proffesiynol. Mae'r cyfrifon hyn yn gweithredu'n ddwyieithog.

### Peiriannau Hunanwasanaeth (Safon 64)

Mae pob peiriant hunanwasanaeth, gan gynnwys peiriannau hunanwasanaeth llyfrgell a pheiriannau parcio ar y safle ar draws y ddau gampws Prifysgol, yn gweithredu'n ddwyieithog.

### Arwyddion (Safonau 65 - 67)

Mae pob arwydd yn ymddangos yn ddwyieithog. Cynhyrchir unrhyw arwyddion newydd, neu rai sy'n cael eu hadnewyddu, gyda'r testun Cymraeg wedi'i leoli fel ei fod yn debygol o gael ei ddarllen yn gyntaf – h.y. i'r chwith neu uwchben y testun Saesneg.

### Derbynfeydd (Safonau 68 - 72)

Mae yna arwydd ym mhob derbynfa sy'n agored i'r cyhoedd yn hysbysu’r ffaith bod modd derbyn gwasanaeth Cymraeg ar ein derbynfeydd, ac mae'r staff dwyieithog sy'n gweithio yno yn gwisgo bathodyn i ddangos hyn.

Hysbysiadau (Safonau 73 - 74)

Mae'r Brifysgol yn cynhyrchu pob hysbysiad yn ddwyieithog.

### Grantiau (Safonau 75 - 79)

Mae pob dogfen sy'n ymwneud â grantiau neu geisiadau cymorth ariannol ar gael yn Gymraeg.

###  Contractau a ddyfarnwyd i drydydd parti (Safonau 73 - 74)

Ar ôl ymgynghori â'r swyddfa caffael, lluniwyd canllawiau ar gyfer tendro a chontractau trydydd parti sy'n egluro bod gan gynigwyr yr hawl i gyflwyno eu ceisiadau yn Gymraeg a chael eu cyfweld yn Gymraeg. Dosbarthwyd y canllaw i staff sy'n gweithio gyda chaffael ac mae hefyd ar ein gwefan.

### Hysbysebu a Hybu (Safonau 85 - 86)

Cynhyrchir yr holl gyhoeddusrwydd a'r dogfennau a gynhyrchwn i hysbysebu ein gwasanaethau yn ddwyieithog.

 Hunaniaeth Gorfforaethol (Safonau 87)

Mae hunaniaeth gorfforaethol y Brifysgol yn gwbl ddwyieithog.

### Cyfleoedd Dysgu (Safonau 88 - 89)

O ran y cyfleoedd dysgu sy'n agored i'r cyhoedd ac nad ydynt yn rhan o gwrs neu a fydd yn arwain at berfformiad, gallwn gyfeirio at y sesiynau a ddarperir gan Ysgol Gelf Agored Caerdydd. Ar hyn o bryd, mae'r ysgol yn casglu data ar ddewisiadau mynychwyr y dosbarth o ran iaith yr ystafell ddosbarth er mwyn gallu cynllunio ar gyfer y dyfodol.

### Asesiadau (Safonau 90- 90A)

Mae myfyrwyr y Brifysgol wedi gallu cyflwyno asesiadau yn y Gymraeg ar fodiwlau cyfrwng Saesneg ers sawl blwyddyn a sefydlwyd gweithdrefnau cadarn i hwyluso hyn. Mae'r rhain yn cynnwys penodi tiwtor cyfrwng Cymraeg o fewn yr un adran i farcio'r gwaith ac os nad yw hyn yn bosibl, cyfieithir yr asesiad i'r Saesneg cyn cael ei farcio. Mae'r uned gyfieithu yn gyfarwydd iawn â chyfieithu asesiadau academaidd. Mae papurau arholiad cyfrwng Saesneg hefyd yn cael eu cyfieithu i'r Gymraeg i alluogi myfyrwyr i sefyll yr arholiad yn Gymraeg os dymunant. Gwneir hyn yn unol â'r gofynion a ragnodir gan yr Asiantaeth Sicrhau Ansawdd.

System Annerch Gyhoeddus (Safon 91)

Nid yw'r Brifysgol yn gweithredu system annerch gyhoeddus.

### Llety Myfyrwyr (Safonau 92 - 92A)

Mae tîm llety'r Brifysgol yn rhoi'r dewis i fyfyrwyr o fyw gyda myfyrwyr eraill sy’n siarad Cymraeg. Cynigir hyn fel rhan o'r broses o ymgeisio am Neuaddau Preswyl.

### Tiwtor Personol (Safon 93)

Mae'r Brifysgol yn dyrannu tiwtoriaid personol sy’n siarad Cymraeg i bob myfyriwr sy'n siarad Cymraeg yn ddiofyn. Os nad oes modd dyrannu tiwtor o'r ysgol academaidd berthnasol, yna darperir tiwtor o ysgol arall.

## Safonau Llunio Polisi

### Penderfyniadau Polisi (Safonau 94 - 96)

Mae Met Caerdydd wedi ymrwymo i asesu canlyniadau ieithyddol polisïau a mentrau newydd gyda'r bwriad o hwyluso'r Gymraeg lle bo modd.

Cynhelir Asesiad Effaith polisïau a mentrau newydd gan is-grŵp Pwyllgor Cydraddoldeb ac Amrywiaeth Met Caerdydd ac mae’n cael ei gadarnhau gan y pwyllgor ei hun. Mae Pennaeth yr Uned Gymraeg yn craffu ar bob Asesiad Effaith fel aelod o'r is-grŵp a'r Pwyllgor.

Er mwyn sicrhau bod yr iaith Gymraeg yn cael ei hystyried yn elfen ganolog o unrhyw waith datblygu polisi, mae wedi cael ei chynnwys ynghyd â'r naw nodwedd warchodedig a nodwyd gan Ddeddf Cydraddoldeb 2010. Mae hyn yn sicrhau yr ystyrir unrhyw effaith ar y Gymraeg ar draws y sefydliad.

### Ymgynghori (Safonau 97 - 99)

Yn ystod prosesau ymgynghori ar benderfyniadau polisi, mae'r Brifysgol yn ceisio barn am yr effeithiau y byddai'r penderfyniad polisi yn eu cael ar yr iaith Gymraeg. Gwneir hyn drwy gynnwys cwestiwn penodol am y Gymraeg, ynghyd â chwestiynau eraill, yn y ddogfen ymgynghori, neu drwy ofyn cwestiwn ar lafar mewn cyfarfod ymgynghori ag unigolyn.

### Dyfarnu Grantiau (Safon 100)

Ar ôl ystyried i ba raddau y mae'r Brifysgol yn dyfarnu grantiau, ac ar ôl ymgynghori gyda Chomisiynydd y Gymraeg, penderfynwyd nad yw'r Brifysgol ar hyn o bryd yn cyflawni camau perthnasol i ofyn am bolisi ar gyfer yr elfen hon.

### Comisiynu Ymchwil (Safonau 101 - 103)

Ni wnaeth y Brifysgol gomisiynu unrhyw ymchwil i helpu gyda phenderfyniad polisi yn ystod y cyfnod adrodd, ond y bwriad yw defnyddio'r Asesiad Effaith ar gyfer hyn (lle mae'r Gymraeg yn cael ei hystyried yn briodol).

### Cyrsiau Academaidd (Safon 104)

Mae ystyried darpariaeth cyfrwng Cymraeg wrth ddatblygu neu dynnu'n ôl cyrsiau gradd eisoes yn weithdrefn sefydledig o fewn y Brifysgol. Yn ystod y cyfnod adrodd, cangen y Brifysgol o'r Coleg Cymraeg Cenedlaethol a'r Dirprwy Is-Ganghellor â chyfrifoldeb dros y Gymraeg oedd yn gyfrifol am oruchwylio'r broses o ran darpariaeth cyfrwng Cymraeg.

## Safonau Gweithredu

### Defnyddio'r Gymraeg yn Fewnol yn y Sefydliad (Safon 105)

Mae’r Brifysgol wedi datblygu polisi cynhwysfawr ar yr iaith Gymraeg sydd ar gael i’w ddarllen ar wefan y Brifysgol. Mae'r ddogfen bolisi hon yn cynnwys gofyniadau'r Safonau, ynghyd â rhai pwyntiau polisi ychwanegol ac yn eu sefydlu mewn cyd-destun sefydliadol. Cymeradwywyd y polisi gan Bwyllgor Defnyddio’r Gymraeg y Brifysgol.

### Cyflogaeth (Safonau 106 – 111)

Mae'r Brifysgol yn defnyddio system ar-lein ar gyfer ceisiadau swyddi a darperir y ffurflen gais ar-lein. Gellir defnyddio'r system yn Gymraeg ac mae'r ffurflen gais yn gofyn yn benodol am ddewis iaith yr ymgeisydd. Mae'r system hefyd yn caniatáu i ymgeiswyr ddewis eu dewis iaith ar gyfer y cyfweliad/unrhyw ddull arall o asesu. Mae hefyd yn caniatáu i ymgeiswyr, os cânt eu penodi'n llwyddiannus, i ddewis a ydynt am dderbyn y canlynol yn Gymraeg:

* Contract cyflogaeth
* Gohebiaeth bapur yn ymwneud â'u cyflogaeth
* Dogfennau sy'n amlinellu eu hanghenion hyfforddiant
* Dogfennau sy'n amlinellu eu hamcanion perfformiad
* Dogfennau sy'n amlinellu neu'n cofnodi eu cynllun gyrfa.

Cofnodir yr iaith a ddewisir gan staff ar gyfer gohebiaeth ar y cofnod staff ar system hunanwasanaeth ESS, felly darperir yr holl ohebiaeth ynghylch cyflogaeth gan y Brifysgol yn dewis iaith yr aelod staff.

### Polisi Adnoddau Dynol (Safonau 112 – 118)

Yn ystod y cyfnod adrodd, mae’r holl ddogfennau polisi a rhestrir o fewn y Safonau ar gael yn ddwyieithog.

### Cwynion gan/am staff (Safonau 119 – 122)

Mae gan aelodau staff y Brifysgol yr hawl i wneud cwyn ffurfiol ac ymateb i gwynion drwy gyfrwng y Gymraeg.

### Disgyblu Staff (Safonau 123 – 126)

Mae gan staff yr hawl i ymateb yn Gymraeg i honiadau a wneir yn eu herbyn mewn proses ddisgyblu fewnol. Mae'r weithdrefn ddisgyblu yn nodi'r hawl hon a'r hawl i ddefnyddio'r Gymraeg mewn cyfarfod disgyblu.

### Sgiliau Iaith Staff (Safonau 127 ac 134)

Mae gan bob aelod o staff y dewis i ddefnyddio rhyngwyneb Cymraeg neu Saesneg ar eu cyfrifiaduron, ac mae'r pecyn gramadeg a gwiriwr sillafu a’r geiriadur Cymraeg *Cysgliad/Cysill* ar gael i'r holl staff ar bob cyfrifiadur Prifysgol. Mae hefyd ar gael i staff lawrlwytho yn uniongyrchol i'w systemau personol.

Cesglir data am sgiliau iaith Gymraeg y staff wrth iddynt wneud cais am swydd gyda'r Brifysgol a chofnodir hyn ar gofnod y staff pan fyddant yn cael eu penodi.

Gall staff cyfredol gwblhau neu ddiweddaru’r blwch sgiliau iaith ar eu cofnod staff drwy’r system hunanwasanaeth ESS.

### Hyfforddiant Staff (Safonau 135 – 137)

Yn ystod y cyfnod adrodd, ni ofynnodd unrhyw aelod o staff am gael hyfforddiant datblygu staff trwy gyfrwng y Gymraeg. Cynhyrchir yr holl ddeunydd ac adnoddau a grëir ar gyfer sefydlu ac arfarniadau yn ddwyieithog ac mae’r Brifysgol yn cynnig yr hyfforddiant hwn trwy gyfrwng y Gymraeg.

### Hyfforddiant Iaith (Safonau 138 - 141)

Mae'r Brifysgol yn annog staff i ddatblygu eu sgiliau iaith Gymraeg ac mae gan staff yr hawl i fynychu dosbarthiadau Cymraeg yn y Gweithle a hwylusir gan y Tiwtor Cymraeg i Oedolion.

**Crynodeb o’r rhaglen (staff sydd wedi gorffen y gwersi ar ddiwedd y flwyddyn):**

|  |  |
| --- | --- |
| **Lefel astudio**  | **Nifer y staff**  |
| Mynediad  | 24  |
| Sylfaen  | 11  |
| Canolradd  | 6  |
| Uwch  | 16 |
| **Cyfanswm**  | **57**  |

### Llofnodion e-bost a bathodynnau (Safonau 142 – 144A)

Anogir staff i ddefnyddio llofnod electronig dwyieithog, ac i gynnwys yn eu llofnodion e-bost eu bod yn gallu siarad neu'n dysgu Cymraeg, neu'n croesawu e-byst yn Gymraeg.

Disgwylir i'r staff ddarparu neges ddwyieithog ar gyfer eu negeseuon ‘allan o’r swyddfa’. Mae canllawiau ar gael ar ein gwefan ar sut i wneud hyn.

### Swyddi (Safonau 145 – 149)

Mae rheolwyr mewn Ysgolion ac Unedau yn gyfrifol am asesu swyddi unigol o ran gofynion y Gymraeg. Gwneir hyn drwy gwblhau'r ffurflen sefydlu.

Hysbysebir pob swydd yn ddwyieithog ac mae pob swydd yn nodi bod lefel benodol o Gymraeg yn sgìl hanfodol neu dymunol.

Mae'r Brifysgol yn defnyddio system ar-lein ar gyfer ceisiadau swyddi a darperir y ffurflen gais ar-lein. Mae'r system hon yn gwbl ddwyieithog.

### Arwyddion (Safonau 150 – 153)

Mae pob arwydd yn ymddangos yn ddwyieithog. Cynhyrchir unrhyw arwyddion newydd, neu'r rhai sy'n cael eu hadnewyddu, gyda'r testun Cymraeg wedi'i leoli fel ei fod yn debygol o gael ei ddarllen yn gyntaf – h.y. i'r chwith neu uwchben y testun Saesneg.

## Safonau Cadw Cofnodion

###  Cwynion (Safonau 154 – 156)

Pwrpas Gweithdrefn Gwyno'r Brifysgol yw darparu llwybr ffurfiol y gall myfyriwr, aelod o staff neu'r cyhoedd, ddod â chŵyn i sylw'r Brifysgol drwyddo. Mae'r weithdrefn hon ar gael drwy gyfrwng y Gymraeg neu'r Saesneg.

Cyflwynir adroddiad blynyddol ffurfiol ar gwynion yn flynyddol i'r Bwrdd Academaidd a Bwrdd y Llywodraethwyr. Mae'r adroddiad hwn yn cynnwys data monitro gan gynnwys nifer y siaradwyr Cymraeg sydd wedi cwyno yn ystod y flwyddyn, nifer y cwynion yn ymwneud â'r Gymraeg fel mater ac unrhyw gamau a gymerwyd o ganlyniad i'r broses fonitro.

Er mwyn cefnogi unrhyw un sy'n dymuno gwneud cwyn drwy gyfrwng y Gymraeg, mae Pennaeth yr Uned Gymraeg wedi cael hyfforddiant ar sut i ymchwilio i gŵyn.

Dim ond un gŵyn a waned ynghylch cydymffurfiad y Brifysgol â Safonau’r Gymraeg eleni. Gwnaethpwyd y gŵyn gan fyfyriwr, a hynny’n uniongyrchol i’r Comisiynydd ac mae ymchwiliadau i’r gŵyn yn parhau. Bydd y Brifysgol yn adrodd yn llawn ar y gŵyn hon ac ar ganlyniadau’r ymchwiliad yn adroddiad blwyddyn nesaf.

### Polisïau (Safon 157)

Defnyddiwyd yr offeryn ar gyfer asesu effaith ar yr iaith Gymraeg wrth wneud penderfyniadau polisi, y Ffurflen Asesiad Effaith, 16 gwaith yn ystod y cyfnod adrodd.

### Sgiliau Ieithyddol Staff (Safon 158)

Mae'r Brifysgol wedi meincnodi'r ffordd y mae'n asesu sgiliau iaith Gymraeg ei staff yn erbyn mecanweithiau eraill a ddefnyddir gan y sector cyhoeddus yng Nghymru. Mae gan y fframwaith hwn 5 lefel o allu yn seiliedig ar ddatganiadau 'gallu gwneud' sy'n unol â'r fframwaith Ewropeaidd cyffredin ar gyfer dysgu ieithoedd, sef fframwaith Cymraeg i Oedolion CBAC.

Anfonwyd arolwg at bob aelod o staff yn ystod y flwyddyn adrodd 2017-2018, gan ofyn i'r staff asesu eu gallu yn y Gymraeg yn erbyn y fframwaith newydd hwn a rhai cwestiynau ychwanegol am eu hawydd i ddefnyddio'r Gymraeg ac i weithio a dysgu'r iaith. Mae'n ofynnol i bob aelod newydd o staff roi'r wybodaeth hon i'r Brifysgol. Cwblhaodd cyfanswm o **816** o aelodau staff yr arolwg, bron i 60% o holl staff Met Caerdydd.

**Y gallu i siarad Cymraeg**

|  |  |  |  |  |  |
| --- | --- | --- | --- | --- | --- |
| **Ateb**  | **%**   | **Cyfanswm**  | **Academaidd**  | **Proffesiynol**  | **Y ddau**  |
| Dim gallu.  | 62.99%  | 514  | 163  | 316  | 35  |
| Gallaf gynnal sgwrs sylfaenol yn Gymraeg. | 23.28%  | 190  | 54  | 119  | 17  |
| Gallaf gynnal sgyrsiau syml yn ymwneud â gwaith.  | 2.33%  | 19  | 7  | 12  | 0  |
| Gallaf sgwrsio mewn rhai sgyrsiau sy'n gysylltiedig â gwaith. | 1.96%  | 16  | 4  | 12  | 0  |
| Gallaf sgwrsio yn y rhan fwyaf o sgyrsiau sy'n gysylltiedig â gwaith. | 2.45%  | 20  | 5  | 15  | 0  |
| Yr wyf yn rhugl.  | 6.99%  | 57  | 31  | 22  | 4  |
| **Cyfanswm**  | **100%**   | **816**   | **264**   | **496**   | **56**   |

# Y gallu i ddeall Cymraeg

|  |  |  |  |  |  |
| --- | --- | --- | --- | --- | --- |
| **Ateb**  | **%**  | **Cyfanswm** | **Academaidd** |  **Proffesiynol**  | **Y ddau**  |
| Dim gallu.  | 44.49%  |  363  | 127  | 214  | 22  |
| Gallaf ddeall rhannau o sgwrs sylfaenol. |  30.76%   |  251  | 67  | 161  | 23  |
| Gallaf ddeall sgyrsiau sylfaenol am bynciau bob dydd. | 12.01%  |  98  | 25  | 66  | 7  |
| Gallaf ddeall sgyrsiau arferol sy'n gysylltiedig â gwaith. | 2.82%  | 23  | 7  | 16  | 0  |
| Gallaf ddeall y rhan fwyaf o sgyrsiau sy'n gysylltiedig â gwaith. | 1.84%   | 15  | 5  | 10  | 0  |
| Gallaf ddeall pob sgwrs sy'n gysylltiedig â gwaith. | 8.09%  | 66  | 33  | 29  | 4  |
| **Cyfanswm**  | **100%**   | **816**   | **264**   | **496**   | **56**   |

# Y gallu i ysgrifennu yn Gymraeg

|  |  |  |  |  |  |
| --- | --- | --- | --- | --- | --- |
| **Ateb**  | **%**   | **Cyfanswm**  | **Academaidd**  | **Proffesiynol**  | **Y ddau**  |
| Dim gallu.  | 66.54%  |  543  |  175  | 330  | 38  |
| Gallaf ysgrifennu negeseuon sylfaenol ar bynciau bob dydd.  | 20.47%  |  167  | 44  | 109  | 14  |
| Gallaf baratoi gohebiaeth syml yn ymwneud â gwaith. | 3.92%  | 32  |  10  | 21  |  1  |
| Gyda gwiriad, gallaf baratoi deunydd rheolaidd sy'n gysylltiedig â gwaith. | 2.45%  | 20  | 7  |  12  |  1  |
| Gallaf baratoi'r rhan fwyaf o waith ysgrifenedig yn Gymraeg. | 2.21%  | 18  | 7  |  10  |  1  |
| Gallaf baratoi deunydd ysgrifenedig ar gyfer yr holl faterion sy’n gysylltiedig â gwaith.  | 4.41%  | 36  | 21  |  14  |  1  |
|  **Cyfanswm**   | **100%**   | **816**   | **264**   |  **496**   |  **56**   |

# Y gallu i ddarllen Cymraeg

|  |  |  |  |  |  |
| --- | --- | --- | --- | --- | --- |
| **Ateb**   | **%**   | **Cyfanswm**  | **Academaidd**  | **Proffesiynol**  | **Y ddau**  |
| Dim gallu.  | 43.50%  | 355  | 126  | 209  | 20  |
| Gallaf ddarllen rhai geiriau ac ymadroddion sylfaenol gyda dealltwriaeth. | 32.35%  | 264  | 72  | 169  | 23  |
| Gallaf ddarllen deunydd syml ar bynciau bob dydd gyda dealltwriaeth. | 10.05%  | 82  | 18  | 56  | 8  |
| Gallaf ddarllen rhywfaint o ddeunydd arferol sy'n gysylltiedig â gwaith gyda chymorth e.e. geiriadur. | 4.41%  | 36  | 10  | 25  | 1  |
| Gallaf ddarllen y rhan fwyaf o ddeunydd sy'n gysylltiedig â gwaith. | 3.19%  | 26  | 9  | 15  | 2  |
| Gallaf ddeall yr holl ddeunydd sy'n ymwneud â gwaith yn llawn. | 6.50%  | 53  | 29  | 22  | 2  |
| **Cyfanswm**   | **100%**   | **816**   | **264**   | **496**   | **56**   |

Ers cynnal yr arolwg, mae’r Brifysgol wedi parhau i gasglu data ar sgiliau iaith aelodau staff newydd (**gweler isod**). Nid yw systemau’r Brifysgol ar hyn o bryd yn ein galluogi i nodi nac felly i dynnu’r data ar nifer y staff sydd wedi gadael y Met sydd ers 2018 o’r data uchod. Nid yw’r data uchod yn cynnig darlun cywiro sgiliau iaith staff y Brifysgol.

Mae’r Brifysgol wrthi’n datblygu gweithrediad i’r system gofnodion staff, sef system hunanwasanaeth, a fydd yn galluogi i staff diweddaru eu sgiliau Cymraeg. Bydd hyn hefyd yn galluogi dysgwyr sy’n ymgymryd â gwersi Cymraeg drwy’r rhaglen Cymraeg Gwaith i ddiweddaru eu lefelau wrth iddynt orffen eu cyrsiau. Bydd hyn wedi’i gwblhau erbyn y cyfnod adrodd nesaf.

**Y gallu i siarad Cymraeg**

|  |  |  |
| --- | --- | --- |
| **Ateb**  | **%**  | **Cyfanswm**  |
| Dim gallu.  | 71.74%  | 264  |
| Gallaf gynnal sgwrs sylfaenol yn Gymraeg. | 14.95%  | 55  |
| Gallaf gynnal sgyrsiau syml yn ymwneud â gwaith.  | 2.99%  | 11  |
| Gallaf sgwrsio mewn rhai sgyrsiau sy'n gysylltiedig â gwaith. | 1.36%  | 5  |
| Gallaf sgwrsio yn y rhan fwyaf o sgyrsiau sy'n gysylltiedig â gwaith. | 1.36%  | 5  |
| Yr wyf yn rhugl.  | 7.61%  | 28  |
| **Cyfanswm**  | **100%**  | **368**  |

# Y gallu i ddeall Cymraeg

|  |  |  |
| --- | --- | --- |
| **Ateb**  | **%**  | **Cyfanswm**  |
| Dim gallu.  | 58.70%  | 216  |
| Gallaf ddeall rhannau o sgwrs sylfaenol. | 24.18%  | 89  |
| Gallaf ddeall sgyrsiau sylfaenol am bynciau bob dydd. | 6.52%  | 24  |
| Gallaf ddeall sgyrsiau arferol sy'n gysylltiedig â gwaith. | 1.09%  | 4  |
| Gallaf ddeall y rhan fwyaf o sgyrsiau sy'n gysylltiedig â gwaith. | 1.09%  | 4  |
| Gallaf ddeall pob sgwrs sy'n gysylltiedig â gwaith. | 8.42%  | 31  |
| **Cyfanswm**  | **100%**  | **368**  |

**Y gallu i ysgrifennu yn Gymraeg**

|  |  |  |
| --- | --- | --- |
| **Ateb**  | **%**  | **Cyfanswm**  |
| Dim gallu.  | 61.14%  | 225  |
| Gallaf ysgrifennu negeseuon sylfaenol ar bynciau bob dydd. | 22.83%  | 84  |
| Gallaf baratoi gohebiaeth syml yn ymwneud â gwaith. | 4.35%  | 16  |
| Gyda gwiriad, gallaf baratoi deunydd rheolaidd sy'n gysylltiedig â gwaith. | 2.45%  | 9  |
| Gallaf baratoi'r rhan fwyaf o waith ysgrifenedig yn Gymraeg. | 2.17%  | 8  |
| Gallaf baratoi deunydd ysgrifenedig ar gyfer yr holl faterion sy’n gysylltiedig â gwaith. | 7.07%  | 26  |
| **Cyfanswm**   | **100%**  | **368**  |

 **Y gallu i ddarllen Cymraeg**

|  |  |  |
| --- | --- | --- |
| **Ateb**   | **%**  | **Cyfanswm**  |
| Dim gallu.  | 75.27%  | 277  |
| Gallaf ddarllen rhai geiriau ac ymadroddion sylfaenol gyda dealltwriaeth. | 11.96%  | 44  |
| Gallaf ddarllen deunydd syml ar bynciau bob dydd gyda dealltwriaeth. | 3.53%  | 13  |
| Gallaf ddarllen rhywfaint o ddeunydd arferol sy'n gysylltiedig â gwaith gyda chymorth e.e. geiriadur. | 1.63%  | 6  |
| Gallaf ddarllen y rhan fwyaf o ddeunydd sy'n gysylltiedig â gwaith. | 1.90%  | 7  |
| Gallaf ddeall yr holl ddeunydd sy'n ymwneud â gwaith yn llawn. | 5.71%  | 21  |
| **Cyfanswm**   | **100%**  | **368**  |

## Hyfforddiant Staff (Safon 159)

Mae’r Uned Gymraeg yn cynnig pecyn hyfforddiant ymwybyddiaeth iaith i bob aelod o staff. Mae'r pecyn hwn yn cynnwys gwybodaeth am Safonau'r Gymraeg, y rhesymau pam fod pobl yn siarad Cymraeg a hefyd pam eu bod yn astudio drwy gyfrwng y Gymraeg. Mae'r hyfforddiant hefyd yn cynnwys data ar faint o staff a myfyrwyr Cymraeg eu hiaith sy'n siarad Cymraeg yng Nghymru, Caerdydd, a Met Caerdydd ynghyd â'r gofynion ar gyfer y Met fel sefydliad.

## Swyddi (Safonau 161 - 162)

Yn ystod y cyfnod adrodd, hysbysebwyd 308 o swyddi, o'r rhain:

* Hysbysebwyd 6 swydd lle'r oedd sgiliau iaith Gymraeg yn hanfodol.
* Hysbysebwyd 302 o swyddi lle'r oedd sgiliau iaith Gymraeg yn ddymunol.
* Hysbysebwyd 0 swydd lle barnwyd nad oedd angen sgiliau iaith Gymraeg ar hyn o bryd.

Noder bod y ffigurau hyn hefyd yn cynnwys swyddi a ail-hysbysebwyd.

## Safonau Atodol

### Dogfen Safonau’r Gymraeg (Safonau 163, 169, 175, 181)

Mae’r Brifysgol wedi datblygu polisi cynhwysfawr ar yr iaith Gymraeg sydd ar gael i’w ddarllen ar wefan y Brifysgol. Mae'r ddogfen bolisi hon yn cynnwys gofyniadau'r Safonau ynghyd â rhai pwyntiau polisi ychwanegol ac yn eu sefydlu mewn cyd-destun sefydliadol. Cymeradwywyd y polisi gan Bwyllgor Defnyddio’r Gymraeg y Brifysgol

### Gweithdrefn Gwyno (Safonau 164, 170, 176)

Gall cwynion a dderbynnir gan y sefydliad ynghylch cydymffurfio â'r Safonau a chwynion ynglŷn â'r Gymraeg gael eu gwneud drwy Weithdrefn Gwyno'r Brifysgol sydd ar gael ar ein gwefan. Gellir gwneud cwynion drwy ddefnyddio'r ffurflen electronig ryngweithiol ar ein gwefan neu drwy gysylltu â'r Brifysgol drwy e-bost, llythyr neu dros y ffôn. Cyfeirir at y weithdrefn gwyno, gan gynnwys proses y Comisiynydd o ymdrin â chwynion, yn yr hyfforddiant ar y Safonau i staff.

### Monitro (Safonau 165, 171, 177)

Mae'r Swyddog Hyrwyddo a Hwyluso’r Gymraeg ynghyd â Phennaeth yr Uned

Gymraeg yn gyfrifol am oruchwylio'r ffordd y mae'r Brifysgol yn cydymffurfio â Safonau’r Gymraeg. Dirprwy Is-Ganghellor Ymgysylltu â Myfyrwyr y Brifysgol

sy'n gyfrifol am oruchwylio gwasanaethau a darpariaeth cyfrwng Cymraeg ar draws y Brifysgol.

Mae'r Brifysgol wedi sefydlu Pwyllgor Defnyddio’r Gymraeg, sy'n gyfrifol am fonitro cynnydd Safonau’r Gymraeg. Mae'n bwyllgor uwch reoli, ac mae'n cyfarfod deirgwaith yn ystod y flwyddyn academaidd, ac yn derbyn adroddiadau gan yr Uned Gymraeg ar weithredu a monitro Safonau’r Gymraeg. Mae’r Pwyllgor Defnyddio’r Gymraeg hefyd yn cyflwyno adroddiad blynyddol i Bwyllgor Cynllunio Strategol y Brifysgol ac i Fwrdd y Llywodraethwyr.

Mae Polisi Iaith Gymraeg y Brifysgol yn nodi'r trefniadau ar gyfer goruchwylio cydymffurfiaeth â Safonau’r Gymraeg. Mae canllawiau ar gyrraedd y Safonau ar gael ar ein gwefan ar gyfer yr holl staff.

### Adroddiad Blynyddol (Safonau 166, 168, 172, 178, 180, 182)

Ar gyfer yr adroddiad hwn, gofynnwyd i'r Brifysgol adrodd ar y cyfnod rhwng 1 Awst 2020 a 31 Gorffennaf 2021. Mae'r adroddiad yn cynnwys:

* nifer y cwynion a dderbyniwyd
* nifer y gweithwyr sydd â sgiliau yn y Gymraeg
* nifer a chanran yr aelodau staff a fynychodd gyrsiau hyfforddiant a gynigiwyd yn Gymraeg
* nifer y swyddi newydd a gwag a'u categori ynglŷn â gofynion yr iaith Gymraeg.

### Dogfen Cydymffurfio (Safonau 167, 173, 178, 179)

Caiff canllawiau a phwyntiau gweithredu eu cynhyrchu'n uniongyrchol o ganlyniad i'r broses fonitro fewnol sy'n cael ei goruchwylio a'i harchwilio gan y Pwyllgor Defnyddio'r Gymraeg a’r Bwrdd Rheoli.